గురు శుక్ర మౌఢ్యమిలు

గురువు లేదా శుక్రుడు సూర్యుడితో కలిసి ఉండే కాలాన్నే మౌడ్యమి అంటారు.

సాధారణ వాడుక బాషలో మూఢమి అంటారు. 

మూఢమి అంటే చీకటి అని అర్థం.

నవగ్రహాల్లో అత్యంత శుభగ్రహాలైన గురువు,శుక్రుడు తమ గమనం లో సూర్యుడికి అత్యంత దగ్గరగా వచ్చినప్పుడు ఆ గ్రహాలు తమ యొక్క శక్తిని కోల్పాతారు.

సూర్యుడికి గురువుకి మధ్య 11 డిగ్రీల వ్యత్యాసం వచ్చినప్పుడు , సూర్యుడికి,శుక్రుడికి 8 డిగ్రీలు(వక్రదిశలో) లేదా 10 డిగీలు (సవ్యదిశలో)వచ్చినప్పుడు మౌడ్యమి వస్తుంది.

సౌర కుటుంబం లో అత్యంత ప్రకాశవంతమైన గ్రహం సూర్యుడు.సూర్యుడి అనంతమైన శక్తిముందు గురువు,శుక్రుడు తమ యొక్క ప్రభావాన్ని కోల్పోవడం కారణం చేత ఈ కాలాల్లో ఎటువంటి శుభకార్యక్రమాలు చేపట్టరు.

 మౌఢ్యమి రోజుల్లో శుభకార్యాలు ఎందుకు నిర్వహించరు? 
నవగ్రహాలకు రాజు ఆదిత్యుడు. 

సూర్యభగవానుడి సమీపంలోకి ఏ గ్రహం వచ్చిన తన శక్తిని కోల్పోతుంది. 

అలా గురుగ్రహం ఆదిత్యుడికి  దగ్గరగా వచ్చినప్పుడు గురు మౌఢ్యమి,  శుక్ర గ్రహం దగ్గరగా వచ్చినప్పుడు శుక్ర మౌఢ్యమి ఏర్పడుతుంది. 

ఈ సమయంలో గురుడు, శుక్రుడి శక్తి క్షీణిస్తుంది.  

ఏ శుభకార్యం నిర్వహించాలన్నా గురుబలం, శుక్రగ్రహం చాలా ముఖ్యమైన అవసరము. 

ఈ రెండు గ్రహాలు శక్తిని కోల్పోయినప్పుడు శుభకార్యాలు నిర్వహిస్తే గురు బలం ఉండవు. 

గురుబలం లేకుండా నిర్వహించిన ఏ శుభకార్యమూ శుభాన్నివ్వదు. అందుకే ఈ సమయంలో ఏం చేసినా కలసి రాదని పండితులు చెబుతారు. 

మూఢంలో శుభకార్యాలు చేయకూడదని చెప్పడం వెనుకున్న అసలు కారణం ఇదే.

 చేయకూడని పనులు 
వివాహము,పెళ్లిచూపులు,ఉపనయనము,నూతన గృహారంబము,హగృహప్రవేశము,యగ్జయాగాదులు,దేవతా విగ్రహాల ఏర్పాటు,బావులు తవ్వడము,నూతన వ్యాపారాల ఆరంభము,రాజ్యాభిశేకము,పుట్టువెంట్రుకలు తీయడం వంటి కార్యక్రమాలు చేపట్టరాదు.

 ఎలాంటి కార్యక్రమాలు నిర్వహించవచ్చు 
నిత్య కర్మలైన ప్రయాణాలు,దేవతా పూజలు,అభిషేకాలు,నవగ్రహపూజలు,సీమంతమ్,నామకరణము,అన్నప్రాసన,పాత ఇంటి మరమ్మత్తులు  వంటి కార్యక్రమాలు ఎటువంటి సందేహాలు లేకుండా చేసుకోవచ్చు.

సనాతన భారతావని లో ఈ మౌడ్యమి కాలపట్టింపు అనాదిగా వస్తుంది. జ్యోతిష్య గ్రంధాలలో విపులమైన సమాచారం ఆధారం గా నేటికి ఈ కాలాన్ని శుభకార్యక్రమాలకి అనుమతించడం లేదు.

 మూలాలు